Lušanas
Lušanas (kin. 庐山, pinyin: Lúshān), senovėje žinomas kaip Kuanglu (kin. 匡庐) – kalnas šiaurinėje Dziangsi provincijos dalyje, pietryčių Kinijoje ir yra vienas labiausiai žinomų kalnų šalyje. Ovalo formos kalnai yra apie 25 km ilgio ir apie 10 km pločio. Lušano kalnai šiaurėje ribojasi su Dziudziango miestu ir Jangdzė upe, pietuose su Nančango miestu, o rytuose su Pojanhu ežeru. Aukščiausia vieta yra Dahanjang viršūnė (kin. 大 汉阳 峰) siekianti 1474 metrų. Lušanas yra žinomas dėl savo didybės, statumo ir grožio bei yra Lušano nacionalinio parko dalimi. Nuo 1996 m. parkas yra įtrauktas į UNESCO Pasaulio paveldo sąrašą ir kasmet pritraukia daug turistų, ypač vasaros mėnesiais. Lušanas buvo Vakarų misionierių vasaros kurortu Kinijoje.